**DĖL LICENCIJŲ VERSTIS MAŽMENINE PREKYBA ALKOHOLINIAIS GĖRIMAIS IR TABAKO GAMINIAIS SUSTABDYMO NETERMINUOTAM LAIKUI**

2018 m. kovo 30 d. Nr. DĮV-402

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Didmeninės ir mažmeninės prekybos alkoholio produktais licencijavimo taisyklių, patvirtintų Lietuvos Respublikos Vyriausybės 2004 m. gegužės 20 d. nutarimu Nr. 618 „Dėl Didmeninės ir mažmeninės prekybos alkoholio produktais licencijavimo taisyklių patvirtinimo“, 56 punktu ir Didmeninės ir mažmeninės prekybos tabako gaminiais licencijavimo taisyklių, patvirtintų Lietuvos Respublikos Vyriausybės 2012 m. gruodžio 5 d. nutarimu Nr. 1450 „Dėl Didmeninės ir mažmeninės prekybos tabako gaminiais licencijavimo taisyklių patvirtinimo“, 40 punktu, atsižvelgdamas į UAB „Alnidra“ 2018 m. kovo 29 d. prašymą:

1. S u s t a b d a u licencijų, išduotų UAB „Alnidra“ (kodas – 302327929), galiojimą neterminuotam laikui:

1.1. licencijos Nr. 219, suteikiančios teisę verstis mažmenine prekyba alkoholiniais gėrimais restorane „Gabija“ J. Basanavičiaus g. 3, Šilalės m.;

1.2. licencijos Nr. 244, suteikiančios teisę verstis mažmenine prekyba tabako gaminiais restorane „Gabija“ J. Basanavičiaus g. 3, Šilalės m.

2. Į p a r e i g o j u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus